"Lenaneo la Thuso ya Ditšhelete la Baithuti la Ikusasa (ISFAP) ke selekane sa itshimololelo sa setšhaba le poraefete se se eteletsweng pele ke Lefapha la Thuto le Katiso e Kgolwane (DHET) le le thusang ""bao letseno la kwa malapeng a bona le sa ba kgontsheng go ka tlamelwa ka matlole a NSFAS"".Porojeke e lekelediwa kwa diyunibesithing di le thataro le kwa kholejeng ya TVET e le nngwe mme e tla tlamela matlole go baithuti ba ka nna 1 500 ba ba ithutelang didikirii tsa tshimologo di le mmalwa mmogo le dithuto tse dingwe tsa porofešenale di le supa le borutegi jwa boathisene bo le bongwe ka nako ya dithuto tsa bona."